31994R1179
L 131/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1179/94 НА КОМИСИЯТА
от 25 май 1994 година
относно първия списък на приоритетни вещества в съответствие с Регламент (ЕИО) № 793/93 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Регламент (ЕИО) № 793/93 на Съвета от 23 март 1993 г. за оценката и контрола на рисковете от съществуващите вещества (1), и по-специално членове 8 и 10 от него,
като има предвид, че Регламент (ЕИО) № 793/93 предвижда система за оценка и контрол на рисковете от съществуващите вещества; като има предвид, че за да се предприеме оценка на тези рискове, следва да се определят приоритетните вещества, изискващи незабавно внимание;
като има предвид, че поради това член 8 от Регламент (ЕИО) № 793/93 предвижда Комисията да изготви списък на приоритетните вещества и да се определят критериите, които следва да се прилагат за изготвянето на този списък;
като има предвид, че член 10 от Регламент (ЕИО) № 793/93 предвижда за всяко от веществата, дадени в приоритетните списъци, да се определи държава-членка, отговаряща за неговата оценка; като има предвид, че разпределението на веществата между държавите-членки трябва да гарантира справедливо разпределение на задачите;
като има предвид, че разпоредбите на настоящия регламент са в съответствие със становището на комитета, учреден с член 15 от Регламент (ЕИО) № 793/93,
ПРИЕ НАСТОЯЩИЯ РЕГЛАМЕНТ:
Член 1
Приоритетен списък
1. Създава се списък на приоритетните вещества като приложение към настоящия регламент.
2. За всяко от веществата от приоритетния списък се определя държава-членка, която отговаря за неговата оценка, и тя е посочена в приложението към настоящия регламент.
Член 2
Настоящият регламент влиза в сила от двадесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 май 1994 година.